Villiers-plaasaanval: "Bid vir my pa" | Maroela Media
Du Plessis se seun, Jannie jnr., het Maandag aan Maroela Media bevestig sy pa is steeds ernstig maar stabiel in die intensiewesorg-eenheid van die Unie-hospitaal in Alberton. Du Plessis en sy vrou Stinnie (59) is Sondagoggend omstreeks 04:00 by hul plaashuis aangeval. Lees meer hier.
"As my pa se dokters tevrede is, gaan hy Dinsdag die nierverwyderingsoperasie ondergaan. Dié operasie kan ernstig wees. My ma is nog erg deur die voorval getraumatiseer. Ons het haar vandag gaan haal sodat sy by my pa kan wees, maar sy gaan later weer terug Riemland-kliniek in Frankfort toe vir traumabehandeling. As sy ontslaan word, gaan sy by haar suster bly totdat ons hulle huis heeltemal beveilig het," het hy gesê.
Jannie jnr. het 'n versoek gerig dat mense asseblief moet aanhou bid dat sy pa volkome herstel. "Ons wil ook almal bedank wat ons tot nou toe in gebed bygestaan het," het hy gesê.
PTA-man sterf in waterponie-ongeluk
Dit is regtig siek dat mense so in die nag in hul eie huise aangeval word vir geen waar dinge rede, ek bid dat daar spoedige herstel sal plaasvind maar ook dat God geregtigheid sal laat geskied in ons land, amen.